《问江巨源求茶》
宋代·冯山

语笑嘉陵醉别辰，曾留一角建阳春。不将閒碾无佳客，每到开尝忆主人。

蒙顶纵甘馀草气，月团虽有隔年陈。吟魂半去难招些，愿得兰溪数片新。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。